Bekendtgørelse om afskæring af klageadgang på Socialstyrelsens tilskudsområde

I medfør af cirkulære nr. 10372 af 8. december 2016 om delegation af børne- og socialministerens beføjelser i lov om udlodning af overskud fra lotteri samt heste- og hundevæddemål og visse beføjelser i finansloven, jf. tekstanmærkning nr. 111 til § 15 i finansloven for finansåret 2017 fastsættes:

Afskæring af klageadgang

§ 1. Afgørelser, som Socialstyrelsen træffer efter bemyndigelse fra børne- og socialministeren vedrørende tilskud efter tekstanmærkning nr. 111 til finanslovens § 15, kan ikke indbringes for børne- og socialministeren.

Ikrafttræden

§ 2. Bekendtgørelsen træder i kraft den 26. januar 2017.